ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીએ ઉત્તરપ્રદેશનાં ગોરખપુરથી “પીએમ - કિસાન” યોજનાનો શુભારંભ કર્યો
પ્રધાનમંત્રીએ ગોરખપુર અને પૂર્વ ઉત્તરપ્રદેશ માટે અનેકવિધ વિકાસ યોજનાઓનું અનાવરણ કર્યું
પ્રધાનમંત્રી શ્રી નરેન્દ્ર મોદીએ આજે ગોરખપુરથી પ્રધાનમંત્રી કિસાન સન્માન નિધી નો પ્રારંભ કર્યો.
આ શુભારંભની સાથે આજે રૂ. 2,000નો પ્રથમ હપ્તો સીધો પસંદગીના ખેડૂત લાભાર્થીઓના ખાતામાં જમા થઈ જશે.
પ્રધાનમંત્રીએ પ્રધાનમંત્રી કિસાન સન્માન નિધી ના શુભારંભ પ્રસંગે પશુપાલન અને માછીમારીની કામગીરીમાં જોડાયેલા ખેડૂતોનો પણ અભિનંદન આપ્યા હતા કારણ કે, આ ખેડૂતોના પરિવારોનો પણ હવે કિસાન ક્રેડીટ કાર્ડ ઉપલબ્ધ થશે.
આ પ્રસંગે હાજર રહેલી મેદનીને સંબોધન કરતાં જણાવ્યું હતું કે આજનો દિવસ ઇતિહાસમાં કંડારાઈ જશે, કારણ કે આઝાદી પછીની ખેડૂતો માટેની સૌથી મોટી યોજનાનો આજે પ્રારંભ થઈ રહ્યો છે.
પ્રધાનમંત્રીએ જણાવ્યું હતું કે સરકાર ખેડૂતોને સક્ષમ અને શક્તિમાન બનાવવા માટે દ્રઢ નિશ્ચય ધરાવે છે. તેમણે કહ્યું કે સરકાર ખેડૂતોને તમામ જરૂરી સાધનો પૂરા પાડવા માટે સજ્જ છે, જેથી વર્ષ 2022 સુધીમાં તેમની આવક બમણી કરી શકાય.
અંદાજે 12 કરોડ ખેડૂતોને પ્રધાનમંત્રી કિસાન સન્માન નિધિથી લાભ થવાની અપેક્ષા છે. પ્રધાનમંત્રીએ જણાવ્યું હતું કે આ યોજનામાં રૂ. 75,000 કરોડ સીધા ખેડૂતોના ખાતામાં દર વર્ષે જમા થશે. તેમણે રાજ્ય સરકારોને અનુરોધ કર્યો હતો કે વહેલામાં વહેલી તકે લાભાર્થી ખેડૂતોની યાદી કેન્દ્ર સરકારને મોકલી આપે કે જેથી ખેડૂતોને આ યોજનાનો લાભ સમયસર મળી શકે.
પ્રધાનમંત્રીએ જણાવ્યું હતું કે અગાઉની સરકારોએ અવાર નવાર ધિરાણ માફીની જાહેરાતો કરી હોવા છતાં ખેડૂતોને લાંબા ગાળા માટે અથવા તો ઘનિષ્ઠ સહાય પૂરી પાડવામાં આવી નથી. પ્રધાનમંત્રી કિસાન સન્માન નિધિ તેમને રાહત તો પૂરી પાડશે, પરંતુ સાથે સાથે ગ્રામીણ અર્થતંત્રમાં જંગી રોકાણ થશે.
પ્રધાનમંત્રીએ જણાવ્યું હતું કે પ્રધાનમંત્રી કિસાન સન્માન નિધિ નાણાંની સીધા હસ્તાંતરણ પર આધારિત છે અને તેથી આ સમગ્ર રકમ ખેડૂતોના ખાતામાં પહોંચશે.
તેમણે જણાવ્યું કે સરકાર દેશના ઘણા ભાગોમાં અંદાજે એક લાખ કરોડ રૂપિયાનું મૂડી રોકાણ લાંબા સમયથી અધૂરી પડેલી સિંચાઈ યોજનાઓ માટે કરી રહી છે, જે ખેડૂતો માટે મોટી અને લાંબા ગાળા માટેની સહાય બની રહેશે. તેમણે એવો પણ ઉલ્લેખ કર્યો હતો કે દેશમાં ખેડૂતોને 17 કરોડ સોઈલ હેલ્થ કાર્ડ આપવામાં આવ્યા છે. નીમ કોટીંગ યુરિયા યોજના, 22 પાક માટે પડતર ખર્ચ કરતાં 50 ટકા વધુ લઘુત્તમ ટેકાના ભાવ આપવામાં આવ્યા છે. તેમણે પ્રધાનમંત્રી ફસલ વીમા યોજના અને ઈ-નામ પ્લેટફોર્મ અંગે પણ વાત કરી હતી.
પ્રધાનમંત્રીએ જણાવ્યું હતું કે ખેડૂતોને હવે કિસાન ક્રેડિટ કાર્ડ મારફતે રૂ. 1.60 લાખ સુધીનું ધિરાણ ઉપલબ્ધ થશે. તેમણે ખેડૂતોને લાભ થાય તેવી અન્ય કલ્યાણ યોજનાઓનો પણ ઉલ્લેખ કર્યો હતો.
પ્રધાનમંત્રીએ જણાવ્યું હતું કે પૂર્વ ઉત્તરપ્રદેશનો સમગ્ર વિસ્તારમાં ઝડપી પરિવર્તન આવી રહ્યુ છે. ઉદ્યોગો, કનેક્ટિવિટી અને આરોગ્ય ક્ષેત્રમાં આ પરિવર્તન દેખાઈ રહ્યું છે.
તેમણે એમ પણ જણાવ્યું હતું કે ગોરખપુર અને પૂર્વ ઉત્તરપ્રદેશ માટે રૂ. 10,000 કરોડના મૂલ્યના પરિયોજનાઓનું આજે અનાવરણ અથવા તો તેની શિલારોપણ વિધિ કરવામાં આવી છે. તેમણે જણાવ્યું કે આ યોજનાઓને કારણે જીવન સરળ બનશે, પ્રધાનમંત્રી આવાસ યોજના, ઉજ્જવલા યોજના, આયુષમાન ભારત વગેરે યોજનાઓ સૌનો સાથ, સૌનો વિકાસના પ્રતિક સમાન છે.
RP
(Visitor Counter : 214
પ્રધાનમંત્રીનું કાર્યાલય
PMએ નાણામંત્રી અને તેમની ટીમને 'લોકાભિમુખ અને પ્રગતિશીલ બજેટ' માટે અભિનંદન પાઠવ્યા
"આ વર્ષનું બજેટ સો વર્ષે આવેલી આપદા વચ્ચે વિકાસના નવા આત્મવિશ્વાસ સાથે આવ્યું છે"
"આ બજેટ અર્થતંત્રને મજબૂતી આપવા સાથે સામાન્ય લોકો માટે નવી તકો ઉભી કરશે"
"બજેટ વધુ ઈન્ફ્રાસ્ટ્રક્ચર, વધુ રોકાણ, વધુ વૃદ્ધિ અને વધુ નોકરીઓ માટેની તકોથી ભરેલું છે."
"ગરીબોનું કલ્યાણ આ બજેટનું સૌથી મહત્વપૂર્ણ પાસું છે"
"બજેટની જોગવાઈઓનો ઉદ્દેશ્ય કૃષિને આકર્ષક અને નવી તકોથી ભરપૂર બનાવવાનો છે"
પ્રધાનમંત્રી શ્રી નરેન્દ્ર મોદીએ કહ્યું છે કે આ વર્ષનું બજેટ સો વર્ષે આવેલી આપદા વચ્ચે વિકાસના નવા આત્મવિશ્વાસ સાથે આવ્યું છે. "આ બજેટ અર્થતંત્રને મજબૂતી આપવા સાથે સામાન્ય લોકો માટે નવી તકો ઉભી કરશે," તેમણે કહ્યું.
લોકસભામાં કેન્દ્રીય બજેટ રજૂ કરવામાં આવ્યા પછી પોતાની ટિપ્પણીમાં, પ્રધાનમંત્રીએ કહ્યું હતું કે બજેટ "વધુ ઇન્ફ્રાસ્ટ્રક્ચર, વધુ રોકાણ, વધુ વૃદ્ધિ અને વધુ નોકરીઓ માટેની તકોથી ભરેલું છે." તેનાથી ગ્રીન જોબ સેક્ટર વધુ ખુલશે. આ બજેટ માત્ર સમકાલીન સમસ્યાઓનું નિરાકરણ જ નહીં પરંતુ યુવાનો માટે ઉજ્જવળ ભવિષ્યની પણ ખાતરી આપે છે, એમ તેમણે ઉમેર્યું હતું.
પ્રધાનમંત્રીએ કહ્યું કે ખેડૂતો માટે ડ્રોન, વંદે ભારત ટ્રેન, ડિજિટલ કરન્સી, 5જી સેવાઓ, રાષ્ટ્રીય ડિજિટલ હેલ્થ ઇકોસિસ્ટમ જેવા પગલાઓ દ્વારા જીવનના દરેક ક્ષેત્રમાં આધુનિકતા અને ટેકનોલોજીની શોધથી આપણા યુવાનો, મધ્યમ વર્ગ, ગરીબ, દલિત અને પછાત વર્ગોને ઘણો ફાયદો થશે.
પ્રધાનમંત્રીએ ભારપૂર્વક જણાવ્યું હતું કે ગરીબોનું કલ્યાણ આ બજેટનું સૌથી મહત્વપૂર્ણ પાસું છે. બજેટનો ઉદ્દેશ્ય દરેક ગરીબ પરિવાર માટે પાકું ઘર, શૌચાલય, નળનું પાણી અને ગેસ કનેક્શન સુનિશ્ચિત કરવાનો છે. આ સાથે જ, આધુનિક ઇન્ટરનેટ કનેક્ટિવિટી પર પણ ધ્યાન કેન્દ્રિત કરવામાં આવ્યું છે.
પ્રધાનમંત્રીએ ઉલ્લેખ કર્યો કે દેશમાં પ્રથમ વખત હિમાચલ, ઉત્તરાખંડ, જમ્મુ કાશ્મીર અને ઉત્તર પૂર્વ જેવા પ્રદેશોમાં 'પર્વતમાલા' યોજના શરૂ કરવામાં આવી રહી છે. આ યોજના પર્વતીય વિસ્તારોમાં પરિવહનની આધુનિક વ્યવસ્થા ઊભી કરશે, એમ તેમણે જણાવ્યું હતું.
પ્રધાનમંત્રીએ કહ્યું કે, કરોડો ભારતીયોની આસ્થાનું કેન્દ્ર ગણાતી ગંગાની સફાઈની સાથે સાથે સરકાર પાંચ રાજ્યો ઉત્તરાખંડ, ઉત્તર પ્રદેશ, બિહાર, ઝારખંડ અને પશ્ચિમ બંગાળમાં નદીના કિનારે કુદરતી ખેતીને પ્રોત્સાહિત કરશે. ખેડૂતોના કલ્યાણ માટે આ એક મહત્વપૂર્ણ પગલું છે અને આ ગંગાને કેમિકલ મુક્ત બનાવવામાં પણ મદદ કરશે, એમ તેમણે જણાવ્યું હતું.
બજેટની જોગવાઈઓનો ઉદ્દેશ્ય કૃષિને નફાકારક અને નવી તકોથી ભરપૂર બનાવવાનો છે. નવા કૃષિ સ્ટાર્ટઅપને પ્રોત્સાહિત કરવા માટે વિશેષ ભંડોળ અને ફૂડ પ્રોસેસિંગ ઉદ્યોગ માટે પેકેજ જેવા પગલાં ખેડૂતોની આવક વધારવામાં મદદ કરશે. MSP ખરીદી દ્વારા ખેડૂતોના ખાતામાં 2.25 લાખ કરોડથી વધુ રૂપિયા ટ્રાન્સફર કરવામાં આવી રહ્યા છે, એમ પ્રધાનમંત્રીએ જણાવ્યું હતું.
ક્રેડિટ ગેરંટીમાં રેકોર્ડ વધારાની સાથે બજેટમાં ઘણી યોજનાઓની જાહેરાત કરવામાં આવી છે. “ભારતના MSME ક્ષેત્રને ઘરેલુ ઉદ્યોગ માટે સંરક્ષણ મૂડી બજેટના 68 ટકા આરક્ષણથી ઘણો ફાયદો થશે. 7.5 લાખ કરોડ રૂપિયાનું જાહેર રોકાણ અર્થતંત્રને નવો વેગ આપશે અને નાના અને અન્ય ઉદ્યોગો માટે નવી તકો ઉભી કરશે," તેમણે કહ્યું.
પ્રધાનમંત્રીએ નાણાં મંત્રી અને તેમની ટીમને ‘લોકાભિમુખ અને પ્રગતિશીલ બજેટ' માટે અભિનંદન આપીને સમાપન કર્યું.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સંચાર અને સુચના પ્રૌદ્યોગિકી મંત્રાલય
TRAI એ હિતધારકોની ટિપ્પણીઓ આમંત્રિત કરવા માટે ટેલિકોમ રેગ્યુલેટરી ઓથોરિટી ઓફ ઈન્ડિયા રિપીલ રેગ્યુલેશન્સ, 2023નો ડ્રાફ્ટ બહાર પાડ્યો
ટેલિકોમ રેગ્યુલેટરી ઓથોરિટી ઓફ ઈન્ડિયા  એ આજે ટેલિકોમ રેગ્યુલેટરી ઓથોરિટી ઓફ ઈન્ડિયા રિપીલ રેગ્યુલેશન્સ, 2023નો મુસદ્દો બહાર પાડ્યો છે.
TRAI એ 10 ડિસેમ્બર 2001ના રોજ ડાયલ-અપ અને લીઝ્ડ લાઇન ઈન્ટરનેટ એક્સેસ સર્વિસીસ, 2001  સેવાની ગુણવત્તા પરના નિયમનને સૂચિત કર્યું હતું. આ નિયમન BSNL, MTNL અને VSNL જેવા વર્તમાન ઓપરેટરો સહિત તમામ મૂળભૂત સેવા ઓપરેટરો અને ઇન્ટરનેટ સેવા પ્રદાતાઓને લાગુ પડે છે. સેવાના ધોરણોની ગુણવત્તા નક્કી કરવાનો હેતુ નેટવર્ક કામગીરીના પરિમાણો સેટ કરીને ગ્રાહકને સંતોષ આપવાનો હતો. તેના નેટવર્કને યોગ્ય રીતે પરિમાણ કરીને, સમયાંતરે સેવાની ગુણવત્તાને માપવા અને નિર્દિષ્ટ બેન્ચમાર્ક સાથે તેની સરખામણી કરીને, વિવિધ સેવા પ્રદાતાઓ દ્વારા પ્રદાન કરવામાં આવેલ કામગીરીના સ્તરનું નિરીક્ષણ કરીને અને ઈન્ટરનેટ સેવાઓની ગુણવત્તાને સુનિશ્ચિત કરીને આ પ્રાપ્ત કરવાની અપેક્ષા રાખવામાં આવે છે તેમજ ગ્રાહકોના હિતોનું રક્ષણ કરી શકાય છે.
એવું જોવામાં આવે છે કે આ નિયમો ત્યારે જારી કરવામાં આવ્યા હતા જ્યારે ધીમા ઈન્ટરનેટનો ઉપયોગ કરવા માટે માત્ર ડાયલ અપ સેવા ઉપલબ્ધ હતી. ટેલિકોમ નેટવર્ક્સ, વાયરલાઇન તેમજ વાયરલેસ બંને, xDSL, FTTH, LTE વગેરે જેવી ટેક્નોલોજીઓ પર હાઇ સ્પીડ બ્રોડબેન્ડ સેવા પ્રદાન કરવા માટે સમય જતાં વિકસિત થયા છે. જ્યારે લીઝ્ડ લાઈન એક્સેસ સેવાઓ સામાન્ય રીતે ઈન્ટરનેટ ગેટવે સર્વિસ પ્રોવાઈડર્સ  દ્વારા પૂરી પાડવામાં આવે છે જેમની પાસે એન્ટરપ્રાઈઝ માટે ISP લાઇસન્સ છે, તે સર્વિસ લેવલ એગ્રીમેન્ટ  આધારિત સેવા છે. SLA આધારિત સેવા હોવાને કારણે, સેવાની ગુણવત્તા સંબંધિત મુદ્દાઓને ઉકેલવા માટે કરાર કરનાર પક્ષકારો વચ્ચે આ કરારમાં પર્યાપ્ત જોગવાઈઓ કરવામાં આવી છે. તેથી, ડાયલ-અપ અને લીઝ્ડ લાઈન ઈન્ટરનેટ એક્સેસ સર્વિસીસ, 2001ની સેવાની ગુણવત્તા અંગેનું આ નિયમન વર્તમાન સંદર્ભમાં વધુ સુસંગત જણાતું નથી.
ઉપરોક્ત બાબતોને ધ્યાનમાં રાખીને, ઓથોરિટી અધિકૃત ગેઝેટમાં તેની સૂચનાની તારીખથી પ્રભાવી સાથે ડાયલ-અપ અને લીઝ્ડ લાઇન ઈન્ટરનેટ એક્સેસ સેવાઓ, 2001  સેવાની ગુણવત્તા પરના નિયમનને રદ કરવા ઈચ્છે છે.
ટેલિકોમ રેગ્યુલેટરી ઓથોરિટી ઓફ ઈન્ડિયા રિપીલ રેગ્યુલેશન્સ, 2022નો ડ્રાફ્ટ ટ્રાઈની વેબસાઈટ www.trai.gov.in પર ઉપલબ્ધ છે અને તે 17 એપ્રિલ, 2023 સુધી હિતધારકોની ટિપ્પણીઓ માટે ખુલ્લો રહેશે.
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 122
આદિવાસી બાબતોનું મંત્રાલય
કેન્દ્રીય ગૃહ મંત્રી અને સહકાર મંત્રી, શ્રી અમિત શાહ આવતીકાલે મણિપુરના તામેંગલોંગ જિલ્લાના લુઆંગકાઓ ગામમાં રાણી ગેડિનલિયુ આદિજાતિ સ્વાતંત્ર્ય સેનાની સંગ્રહાલયનો શિલાન્યાસ કરશે.
કેન્દ્રીય ગૃહમંત્રી અને સહકાર મંત્રી, શ્રી અમિત શાહ આવતીકાલે શ્રી નોંગથોમ્બમ બિરેન સિંહ, મણિપુરના મુખ્યમંત્રી, શ્રી અર્જુન મુંડા, કેન્દ્રીય આદિજાતિ બાબતોના મંત્રી અને અન્ય મહાનુભાવોની હાજરીમાં સિટી કન્વેન્શન સેન્ટર, ઇમ્ફાલ ઇસ્ટ ખાતે તામેંગલોંગ જિલ્લાના લુઆંગકાઓ ગામ ખાતે રાણી ગેડિનલિયુ આદિજાતિ સ્વાતંત્ર્ય સેનાની મ્યુઝિયમની સ્થાપના માટે VC દ્વારા શિલાન્યાસ કરશે.
આ પ્રોજેક્ટને આદિજાતિ બાબતોના મંત્રાલય, ભારત સરકાર દ્વારા રૂ. 15 કરોડના અંદાજિત ખર્ચે મંજૂરી આપવામાં આવી છે. રાજ્ય કેબિનેટે તામેંગલોંગ જિલ્લાના લુઆંગકાઓ ગામ ખાતે મ્યુઝિયમ સ્થાપવાનો નિર્ણય લીધો હતો જે પ્રખ્યાત સ્વાતંત્ર્ય સેનાની રાની ગેડિનલિયુનું જન્મસ્થળ છે અને મ્યુઝિયમનું નામ રાની ગેડિનલિયુ આદિજાતિ સ્વાતંત્ર્ય સેનાની મ્યુઝિયમ રાખવાનો નિર્ણય કર્યો હતો. આદિજાતિ બાબતોનું મંત્રાલય 15મી નવેમ્બરથી શરૂ થતા તેના આઝાદી કા અમૃત મહોત્સવ સપ્તાહની ઉજવણી કરી રહ્યું છે જેને પ્રધાનમંત્રી શ્રી નરેન્દ્ર મોદીએ જનજાતિ ગૌરવ દિવસ તરીકે શરૂ કર્યો હતો.
રાની ગેડિનલિયુનો જન્મ 26 જાન્યુઆરી, 1915ના રોજ મણિપુર રાજ્યના તામેંગલોંગ જિલ્લા હેઠળના તાઓસેમ પેટા વિભાગમાં આવેલા લુઆંગકાઓ ગામમાં થયો હતો. 13 વર્ષની ઉંમરે તેણી જાડોનાંગ સાથે સંકળાયેલી હતી અને તેની સામાજિક, ધાર્મિક અને રાજકીય ચળવળમાં તેની લેફ્ટનન્ટ બની હતી. 1926 અથવા 1927ની આસપાસ જડોનાંગ સાથેના તેણીના ચાર વર્ષના જોડાણે તેણીને બ્રિટિશરો સામે લડવૈયા બનવા તૈયાર કરી. જાડોનાંગની ફાંસી પછી, ગેઇડિનલિયુએ ચળવળનું નેતૃત્વ સંભાળ્યું. જડોનાંગની શહાદત પછી ગેડિનલિયુએ બ્રિટિશરો સામે ગંભીર બળવો શરૂ કર્યો, જેના માટે તેણીને અંગ્રેજો દ્વારા 14 વર્ષ સુધી જેલમાં રાખવામાં આવ્યા હતા અને અંતે 1947માં મુક્ત કરવામાં આવ્યા હતા.
અંગ્રેજો સામેના સંઘર્ષમાં તેમની ભૂમિકાને સ્વીકારતા, તેણીને "રાણી" કહેવા લાગી. ભારતને આઝાદી મળ્યા બાદ તેણીને તુરા જેલમાંથી મુક્ત કરવામાં આવી હતી. 17મી ફેબ્રુઆરી, 1993ના રોજ રાની ગેડિનલિયુનું તેમના મૂળ ગામ લુઆંગકાઓ ખાતે નિધન થયું હતું.
તેણીને 1972માં તામ્રપત્ર, 1982માં પદ્મ ભૂષણ, 1983માં વિવેકાનંદ સેવા સમ્માન, 1991માં સ્ત્રી શક્તિ પુરસ્કાર અને 1996માં મરણોત્તર ભગવાન બિરસા મુંડા પુરસ્કારથી નવાજવામાં આવ્યા હતા. ભારત સરકારે 1996માં રાણી ગેડિનલિયુની સ્મારક ટિકિટ બહાર પાડી હતી. 2015માં તેમના જન્મ શતાબ્દીના સ્મારક સમારોહના પ્રસંગે ભારતના પ્રધાનમંત્રીએ સો રૂપિયાનો સિક્કો અને પાંચ રૂપિયાનો ચલણ સિક્કો બહાર પાડ્યો હતો. ભારતીય કોસ્ટ ગાર્ડે 19મી ઑક્ટોબર, 2016ના રોજ એક ફાસ્ટ પેટ્રોલ વેસલ “ICGS રાની ગેડિનલિયુ” શરૂ કર્યું.
મણિપુરમાં પ્રવાસન ક્ષેત્રે વિશાળ સંભાવનાઓ છે અને આ પ્રોજેક્ટને રાજ્યના સામાજિક-આર્થિક વિકાસમાં ઉમેરો કરીને પ્રવાસનના વધુ વિકાસ તરફ દોરી જશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 204
પ્રવાસન મંત્રાલય
પર્યટન મંત્રાલયે ભારતના જુદા-જુદા ભાગોમાં અટવાયેલા વિદેશી પ્રવાસીઓને મદદ કરવા માટે ‘Stranded in India ’ નામનું એક પોર્ટલ શરુ કર્યું
પર્યટન મંત્રાલય ભારત સરકાર દ્વારા ભારતમાં અટવાઈ પડેલા વિદેશી પ્રવાસીઓને સહાયતા કરવાના ઉદ્દેશ્યથી એક પોર્ટલની શરૂઆત કરી છે. તેનો હેતુ પોતાની માતૃભુમીથી દૂર અટવાઈ પડેલા વિદેશી પ્રવાસીઓ દ્વારા લેવાતી સેવાઓ અને તે અંગેની માહિતીનો પ્રચાર પ્રસાર કરવાનો છે. આ પોર્ટલનું નામ ‘ભારતમાં નિરાધાર – Stranded in India’ રાખવામાં આવ્યું છે અને તેનું લક્ષ્ય દેશના જુદા-જુદા ભાગોમાં અટવાઈ પડેલા વિદેશી પ્રવાસીઓ માટે એક સપોર્ટ નેટવર્ક તરીકે કામ કરવાનું છે.
સમગ્ર વિશ્વ કોરોના વાયરસના કારણે વાસ્તવમાં એક અપવાદરૂપ પરિસ્થિતિનો સામનો કરી રહ્યું છે અને તેથી પ્રવાસીઓ અને ખાસ કરીને જેઓ અન્ય દેશોમાંથી આવ્યા છે તેમની સુખાકારીની ખાતરી કરવી એ સતત કાર્યરત પ્રયાસ છે. તે અનુસાર પર્યટન મંત્રાલય સતત સચેત છે અને જરૂરિયાતમંદોને મદદ કરવા માટે જુદી-જુદી પહેલોને પ્રોત્સાહન આપી રહી છે.
strandedinindia.com પોર્ટલમાં નીચે મુજબની માહિતીઓ આપવામાં આવી છે કે જે પ્રવાસીઓને તેમના જરૂરિયાતના સમયમાં ઉપયોગી નીવડી શકે છે:
- કોવિડ-19 હેલ્પલાઇન નંબર અથવા કોલ સેન્ટર અંગેની વ્યાપક માહિતી કે જ્યાં વિદેશી પ્રવાસીઓ તાત્કાલિક મદદ માટે સંપર્ક કરી શકે છે.
- વિદેશી બાબતોને લગતા મંત્રાલય અંતર્ગત રહેલા કેન્દ્રો અને તેમની સંપર્ક સહિતની જુદી-જુદી માહિતી
- રાજ્ય આધારિત/પ્રાદેશિક પર્યટન સહાયતા ઈન્ફ્રાસ્ટ્રક્ચર અંગેની માહિતી
- વધુ માહિતીની જરૂરિયાત ધરાવતા લોકોને મદદ કરવા અને તેમને વિદેશી પ્રવાસીઓને સંલગ્ન સત્તાધીશો સાથે જોડવા માટે હેલ્પ સપોર્ટ સેક્શન
આ વેબસાઈટ પર્યટન વેબસાઈટ પર અને મુખ્ય પર્યટન મંત્રાલયની ચેનલ પર ઉપલબ્ધ રહેશે.
વધુ માહિતી માટે કૃપા કરી મુલાકાત લો: strandedinindia.com અથવા incredibleindia.org
GP/RP
પ્રધાનમંત્રીનું કાર્યાલય
સંસદના બજેટ સત્ર 2022 પહેલા પ્રધાનમંત્રીએ મીડિયાને આપેલા નિવેદનનો મૂળપાઠ
નમસ્તે મિત્રો,
આજથી બજેટ સત્ર શરૂ થઈ રહ્યું છે. આ બજેટ સત્રમાં હું તમને અને દેશભરના તમામ આદરણીય સાંસદોનું સ્વાગત કરું છું. આજની વૈશ્વિક પરિસ્થિતિમાં ભારત માટે ઘણી તકો રહેલી છે. આ બજેટ સત્રમાં વિશ્વમાં માત્ર ભારતની આર્થિક પ્રગતિ, ભારતમાં રસીકરણ અભિયાન, ભારતની પોતાની શોધેલી રસી સમગ્ર વિશ્વમાં આત્મવિશ્વાસ પેદા કરી રહી છે.
આ બજેટ સત્રમાં પણ આપણા સંસદસભ્યોની ચર્ચાઓ, આપણા સંસદસભ્યોની ચર્ચાના મુદ્દાઓ, ખુલ્લા મનની ચર્ચાઓ વૈશ્વિક પ્રભાવ માટે મહત્ત્વની તક બની શકે છે.
હું આશા રાખું છું કે તમામ આદરણીય સાંસદો, તમામ રાજકીય પક્ષો ખુલ્લા મનથી સારી ચર્ચા કરીને દેશને પ્રગતિના પંથે લઈ જવામાં, તેને વેગ આપવામાં ચોક્કસપણે મદદરૂપ થશે.
એ વાત સાચી છે કે વારંવાર ચૂંટણીના કારણે સત્રો પર પણ અસર થાય છે, ચર્ચાઓ પર પણ અસર થાય છે. પરંતુ હું તમામ આદરણીય સાંસદોને પ્રાર્થના કરીશ કે ચૂંટણીઓ તેમની જગ્યાએ છે, તે ચાલુ રહેશે, પરંતુ અમે ગૃહમાં આ બજેટ સત્ર આખા વર્ષ માટે એક પ્રકારની બ્લૂ પ્રિન્ટ છે અને તેથી તે ખૂબ જ મહત્વપૂર્ણ છે. આપણે આ બજેટ સત્રને સંપૂર્ણ પ્રતિબદ્ધતા સાથે જેટલું વધુ ફળદાયી બનાવીશું તેટલું જ આવનારું વર્ષ તેને નવી આર્થિક ઊંચાઈઓ પર લઈ જવા માટે પણ ઉત્તમ તક હશે.
મુક્ત ચર્ચા થવી જોઈએ, વિચારશીલ ચર્ચા થવી જોઈએ, માનવીય સંવેદનાઓથી ભરપૂર ચર્ચા થવી જોઈએ, સારા હેતુ સાથે ચર્ચા થવી જોઈએ, આ અપેક્ષા સાથે, આપ સૌનો ખૂબ ખૂબ આભાર.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ઉત્તર ભારતમાં ધૂળના ભારે તોફાનને કારણે મૃત્યુ પામેલા લોકોના પરિવારજનોને PMNRFમાંથી અનુગ્રહ રકમ આપવાની જાહેરાત કરી
પ્રધાનમંત્રી શ્રી નરેન્દ્ર મોદીએ 2 મે, 2018ના રોજ ઉત્તર ભારતના વિવિધ રાજ્યોમાં ધૂળનાં ભારે વાવાઝોડા અથવા ચક્રાવાતને કારણે મૃત્યુ પામેલા લોકોના પરિવારજનોને પ્રધાનમંત્રી રાષ્ટ્રીય રાહત ભંડોળ માંથી વ્યક્તિદીઠ રૂ. 2 લાખની અનુગ્રહ રકમ આપવાની જાહેરાત કરી છે.
આ ભયાનક તોફાનને કારણે ગંભીર રીતે ઇજાગ્રસ્ત થયેલા દરેકને રૂ. 50,000ની અનુગ્રહ રકમ મંજૂર કરવામાં આવી છે.
RP
(Visitor Counter : 92
રેલવે મંત્રાલય
દિલ્હી-હાવડા સેક્શનના સર્વાધિક વ્યસ્ત માર્ગ પર રેલ ગાડીના સંચાલનને ઈલેક્ટ્રોનિક ઈન્ટરલોકિંગ અને વિશાળ યાર્ડ રીમૉડલિંગ શરૂ થવાથી ઝડપ મળશે
ઈલેક્ટ્રોનિક ઈન્ટરલોકિંગ અને વિશાળ યાર્ડ રીમૉડલિંગને માત્ર 150 મિનિટના રેકોર્ડ સમયમાં શરૂ કરાયું
નવી દિલ્હી, 18-04-2017
રેલગાડી સંચાલનમાં સુધાર લાવવાના ઉદ્દેશ્યથી હાઈટેક સંરચના તૈયાર કરાઈ રહી છે. જેને ધ્યાનમાં રાખતા ઉત્તરપ્રદેશના દાદરી રેલવે સ્ટેશનમાં દિલ્હી – હાવડા સેક્શનના સૌથી વ્યસ્ત માર્ગ પર ઈલેક્ટ્રોનિક ઈન્ટરલોકિંગ અને વિશાળ યાર્ડ રીમૉડલિંગ શરૂ કરી દેવાઈ છે. આ ક્ષેત્ર ઉત્તર મધ્ય રેલવેના આગરા ડિવિઝનમાં છે. આ પરિયોજના ભારતીય રેલ નેટવર્કના આધુનિકીકરણની પ્રક્રિયાનો ભાગ છે.
ઈલેક્ટ્રોનિક ઈન્ટરલોકિંગમાં 318 રૂટ આવે છે. જેના અંતર્ગત આધુનિક સિગ્નલ પ્રણાલીને અપનાવાઈ છે. આમાં કેન્દ્રીય પરિચાલન સામેલ છે જેમાં 45 સિગ્નલ, 74 પોઈન્ટ્સ અને 176 ટ્રેક સર્કિટ સંબંધી વિશાળ યાર્ડ રીમૉડલિંગની સુવિધા છે. બીજી મહત્વપૂર્ણ વાત એ છે કે આ આખા કાર્યને 16 એપ્રિલ, 2017થી રેકોર્ડ 150 મિનિટમાં પૂર્ણ કરી દેવાયું છે. આ કાર્ય ઉત્તર મધ્ય રેલવેના મહાપ્રબંધક શ્રી એમ. સી. ચૌહાણના નેતૃત્વ અને માર્ગદર્શનમાં સફળતાપૂર્વક પૂર્ણ કરી દીધું છે.
દાદરી, ઉત્તર મધ્ય રેલવેનું એક મહત્વપૂર્ણ યાર્ડ છે. જે 6 કિલોમીટરથી વધુ મોટા ક્ષેત્રમાં ફેલાયેલું છે. આ દિલ્હી – હાવડા સેક્શનના સૌથી વ્યસ્ત રૂટ પર સ્થિત છે અ એનટીપીસી સંયંત્ર તથા કન્ટેનર ડેપો સાથે જોડાયેલું છે.
આની શરૂઆતની સાથે અલીગઢ – ગાઝિયાબાદ સેક્શનની વચ્ચે ત્રીજી લાઈનને દાદરી યાર્ડ દ્વારા શરૂ કરાઈ છે જેથી ગાડીઓના પરિચાલનમાં સુધાર થયો છે. પહેલા આ ઉપલબ્ધ નહોતું. આ ઉપરાંત દાદરી સ્ટેશનના પ્લેટફોર્મ નંબર એક, બે અને ત્રણ તથા નવા પ્લેટફોર્મ નંબર ચાર સુધી સુવિધાને વિસ્તારવામાં આવી છે. આ ચારેય પ્લેટફોર્મને નવા ફૂટઓવર બ્રિજ સાથે જોડી દેવાયા છે જેનાથી સ્ટેશન પર યાત્રી સુવિધાઓમાં વધારો થયો છે.
AP/J.Khunt/GP
(Visitor Counter : 60
કાયદો અને ન્યાય મંત્રાલય
ફાસ્ટ ટ્રેક સ્પેશિયલ કોર્ટ માટેની કેન્દ્રીય પ્રાયોજિત યોજનાને વધુ બે વર્ષ જારી રાખવા કેબિનેટની મંજૂરી
જારી રહેનારી 1023 ફાસ્ટ ટ્રેક સ્પેશિયલ કોર્ટ માં 389 વિશેષ POCSO કોર્ટ પણ સામેલ
કુલ મળીને થનારા 1572.86 કરોડ રૂપિયાના ખર્ચમાં કેન્દ્રનો ફાળો 971.70 કરોડ રૂપિયા તથા રાજ્યનો ફાળો 601.16 કરોડ રૂપિયાનો રહેશે
કેન્દ્રનો ફાળો નિર્ભયા ફંડમાંથી આપવામાં આવશે
જાતીય સતામણીનો ભોગ બનેલાઓને તાકીદે ન્યાય મળે તથા જાતીય સતામણી કરનારા ગુનેગારોને કડક સજા મળે તે માટે ફાસ્ટ ટ્રેક સ્પેશિયલ કોર્ટ સમર્પિત છે
પ્રધાનમંત્રી શ્રી નરેન્દ્ર મોદીના અધ્યક્ષ સ્થાને મળેલી કેન્દ્રીય કેબિનેટે દેશમાં કેન્દ્રીય પ્રાયોજિત યોજના  હેઠળની 1023 ફાસ્ટ ટ્રેક સ્પેશિયલ કોર્ટ  ને 01.04.2021 થી 31.03.2023 દરમિયાન જારી રાખવાની મંજૂરી આપી છે જેમાં 389 વિશેષ પોસ્કો ને આવરી લેવામાં આવી છે. આ માટેનો 1572.86 કરોડનો ખર્ચ થશે જેમાં કેન્દ્રનો ફાળો 971.70 કરોડ રૂપિયા તથા રાજ્યનો ફાળો 601.16 કરોડ રૂપિયાનો રહેશે. કેન્દ્રનો ફાળો નિર્ભયા ફંડમાંથી અપાશે. આ યોજના 02.10.2019ના રોજ લોંચ કરાઈ હતી.
સરકારે હંમેશાં મહિલાઓ તથા બાળકોની સુરક્ષાને અગ્રતા આપી છે. બાળકીઓને સશક્ત બનાવવા માટે સરકારે અગાઉતી જ કેટલીક યોજના લોંચ કરેલી છે જેમાં બેટી બચાવો, બેટી પઢાવો વગેરે યોજનાનો સમાવેશ થાય છે. 12 વર્ષથી ઓછી વય ધરાવતી બાળકીઓ તથા 16 વર્ષથી ઓછી વયની મહિલાઓ પર બળાત્કારના બનાવોએ સમગ્ર દેશના અંતરાત્માને હચમચાવી નાખ્યો છે. આ પ્રકારના બનાવોની સંખ્યા તથા તેમના ટ્રાયલ્સમાં થતા વિલંબને કારણે દેશમાં એવી કોર્ટની રચનાની જરૂર પેદા થઈ હતી જેમાં ઝડપથી ટ્રાયલ્સ યોજાય અને જાતીય સતામણીનો ભોગ બનેલાઓને તાત્કાલિક ન્યાય તથા રાહત અપાવી શકે.
વધુ કડકા કાયદો લાવવા તથા આ પ્રકારના કેસનો ઝડપથી નિકાલ લાવવા માટે કેન્દ્ર સરકારે ફજદારી કાયદો  2018 ઘડ્યો હતો અને બળાત્કારીને સજા કરવા માટે તથા મૃત્યુદંડ સુધીની જોગવાઈ સાથેની કડક સજાની જોગવાઈ કરી હતી. આ અમલીકરણ સાથે ફાસ્ટ ટ્રેક સ્પેશિયલ કોર્ટ ની રચના કરવામાં આવી હતી.
ફાસ્ટ ટ્રેક સ્પેશિયલ કોર્ટ એ સમર્પિત કોર્ટ  છે કે જ્યાં ત્વરિત ન્યાયની વ્યવસ્થા સુનિશ્ચિત કરવાની અપેક્ષા રાખવામાં આવે છે. નિયમિત અદાલતોની સરખામણીએ કેસોનો નિકાલ કરવાનો તેમનો દર વધુ સારો છે અને તેઓ ઝડપી સુનાવણી કરે છે. લાચાર પીડિતોને ઝડપી ન્યાય પૂરો પાડવા ઉપરાંત તે શારીરિક શોષણ કરનારાઓના મનમાં કાયદાનો ડર ઊભો કરીને આવી ઘટનાઓને રોકવાની પ્રણાલીને મજબૂત કરે છે.
અત્યારે 28 રાજ્યોમાં ફાસ્ટ ટ્રેક સ્પેશિયલ કોર્ટ છે ત્યારે આ યોજનામાં સામેલ થવા માટે પાત્ર તમામ 31 રાજ્યોમાં તેને આવરી લેવાનો પ્રસ્તાવ છે. તેનાથી દેશના અંતરિયાળ અને દૂરના વિસ્તારો સહિત સમગ્ર દેશમાં શારીરિક શોષણના લાચાર પીડિતોને ચોક્કસ સમયમર્યાદામાં ન્યાય પૂરો પાડવા માટે રાજ્યો અને કેન્દ્રશાસિત પ્રદેશોને ટેકો મળે છે. આ યોજનાના આ પરિણામોની અપેક્ષા છે:
- મહિલાઓ અને બાળકીઓની સુરક્ષા અને સલામતીના હેતુને પાર પાડવા માટેના દેશની પ્રતિબદ્ધતાને મજબૂત કરવી
- બળાત્કાર અને પોસ્કો કાયદાના પેન્ડિંગ કેસોની સંખ્યા ઘટાડવી
- શારીરિક અપરાધોના પીડિતોને ન્યાય સુધીની ત્વરિત પહોંચ પૂરી પાડવી અને શારીરિક શોષણની ઘટનાઓના નિવારક તરીકે કામ કરવું
- આ કેસો પર ઝડપથી સુનાવણી કરવાથી ન્યાયતંત્ર પરનો પડતર કેસોનો બોજો ઘટાડવો
SD/GP/JD
(Visitor Counter : 187
પ્રધાનમંત્રીનું કાર્યાલય
પ્રધાનમંત્રીએ એશિયન ગેમ્સમાં મહિલા 100 મીટર હર્ડલ્સમાં સિલ્વર મેડલ જીતવા બદલ એથ્લેટ જ્યોતિ યારાજીને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ એશિયન ગેમ્સમાં મહિલા 100 મીટર હર્ડલ્સમાં સિલ્વર મેડલ જીતવા બદલ એથ્લેટ જ્યોતિ યારાજીને અભિનંદન પાઠવ્યા હતા.
તેમણે કહ્યું કે તેને સ્થિતિસ્થાપકતા, શિસ્ત અને સખત તાલીમનું વળતર મળ્યું છે.
પ્રધાનમંત્રી X પર પોસ્ટ કર્યું:
"એશિયન ગેમ્સમાં મહિલાઓની 100 મીટર હર્ડલ્સમાં @જ્યોતિયારાજીએ અદભૂત સિલ્વર મેડલ જીત્યો.
તેને સ્થિતિસ્થાપકતા, શિસ્ત અને સખત તાલીમનું વળતર મળ્યું છે. હું તેને અભિનંદન આપું છું અને તેના ભવિષ્ય માટે ખૂબ ખૂબ શુભેચ્છા પાઠવું છું."
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી એ જગદગુરુ આદિ શંકરાચાર્યને તેમની જન્મજયંતિ પર શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ જગદગુરુ આદિ શંકરાચાર્યને તેમની જન્મજયંતિ પર શ્રદ્ધાંજલિ આપી છે.
પ્રધાનમંત્રીએ ટ્વિટ કર્યું; અદ્વૈત વેદાંતના સ્થાપક અને ભારતીય સંસ્કૃતિના પુનરુજ્જીવનના પ્રણેતા જગદગુરુ આદિ શંકરાચાર્યજીને તેમની જન્મજયંતિ પર લાખ લાખ વંદન. એક ભારત-શ્રેષ્ઠ ભારતની ભાવના તેમના આધ્યાત્મિક સંદેશામાં સમાયેલી છે, જે યુગો સુધી દેશવાસીઓનું પ્રેરક બળ બની રહેશે.”
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ મહારાષ્ટ્રના પુણેમાં દગડુશેઠ મંદિરમાં દર્શન અને પૂજા કરી
પ્રધાનમંત્રી શ્રી નરેન્દ્ર મોદીએ આજે મહારાષ્ટ્રના પુણેમાં દગડુશેઠ મંદિરમાં દર્શન અને પૂજા કરી હતી.
પ્રધાનમંત્રીએ ટ્વીટ કર્યું:
“પુણેમાં શ્રીમંત દગડુશેઠ હલવાઈ ગણપતિ મંદિરમાં પ્રાર્થના કરીને ધન્યતા અનુભવું છું. 🙏🏼"
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે મોટાપાયે ઇલેક્ટ્રોનિક્સ ઉત્પાદન માટે ઉત્પાદન સાથે સંકળાયેલી પ્રોત્સાહક યોજનાને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે દેશમાં મોટાપાયે ઇલેક્ટ્રોનિક્સ ઉત્પાદન માટે ઉત્પાદન પ્રોત્સાહન યોજના ને મંજૂરી આપી હતી. આ યોજનામાં સ્થાનિક ઉત્પાદનને વેગ આપવાનો અને મોબાઇલ ઉત્પાદન તેમજ એસેમ્બલી સહિત નિર્દિષ્ટ ઇલેક્ટ્રોનિક ભાગોના ઉત્પાદન, પરીક્ષણ, માર્કેટિંગ અને પેકેજિંગ  એકમોમાં મોટાપાયે રોકાણ આકર્ષવાનો પ્રસ્તાવ મૂકવામાં આવ્યો છે.
આ યોજના અંતર્ગત ભારતમાં ઉત્પાદિત માલ અને લક્ષિત વર્ગોમાં આવરીત માલના વધતા વેચાણ પર  યોગ્યતા ધરાવતી કંપનીઓને પરિભાષિત મૂળ વર્ષ પછીના પાંચ  વર્ષના સમયગાળા માટે 4% થી 6% વધારાનું પ્રોત્સાહન આપવામાં આવશે.
સૂચિત યોજનાથી મોબાઇલ ઉત્પાદન અને નિર્દિષ્ટ ઇલેક્ટ્રોનિક ભાગોનો ક્ષેત્રમાં 5-6 મોટા વૈશ્વિક ખેલાડીઓને લાભ મળવાની તેમજ કેટલાક સ્થાનિક માંધાતાઓને ફાયદો થવાની શક્યતા છે અને તેનાથી ભારતમાં મોટાપાયે ઇલેક્ટ્રોનિક ઉત્પાદન લાવી શકાશે.
આર્થિક અસરો
સૂચિત યોજના માટે કુલ અંદાજિત ખર્ચ રૂપિયા 40,995 કરોડ  છે જેમાં રૂપિયા 40,951 કરોડ  પ્રોત્સાહક ખર્ચ અને રૂપિયા 44 કરોડ  વહીવટી ખર્ચ સામેલ છે.
ફાયદા
આ યોજનાથી આગામી 5 વર્ષમાં 2,00,000થી વધુ પ્રત્યક્ષ રોજગારીનું નિર્માણ થવાની સંભાવના છે. જોકે, આ યોજનાથી દેશમાં મોટાપાયે ઇલેક્ટ્રોનિક્સ ઉત્પાદનના દ્વાર ખુલશે અને તેના કારણે રોજગારીની ખુબ જ વિપુલ તકોનું નિર્માણ થશે તેવી અપેક્ષા રાખવામાં આવે છે. આ ઉદ્યોગના અનુમાનો પ્રમાણે પ્રત્યક્ષ રોજગારી કરતા ત્રણ ગણી સંખ્યામાં પરોક્ષ રોજગારીઓનું સર્જન પણ થશે. આમ આ યોજનાથી અંદાજે 8,00,000 નવી રોજગારીઓનું સર્જન થવાની અપેક્ષા છે.
પૃષ્ઠભૂમિ
દેશમાં વર્ષ 2014-15માં મોબાઇલ ફોનનું ઉત્પાદન INR 18,900 કરોડ  હતું જે 2018-19માં નોંધપાત્ર પ્રમાણમાં વધીને INR 1,70,000 કરોડ  થયું છે અને મોટાભાગની સ્થાનિક માંગ સ્થાનિક સ્તરે થતા ઉત્પાદનથી જ પૂર્ણ કરવામાં આવે છે.
“મેક ઇન ઇન્ડિયા” સાથે “એસેમ્બલ ઇન ઇન્ડિયા ફોર વર્લ્ડ”ને એકીકૃત કરીને, ભારત ઉત્પાદનના આઉટપૂટમાં નોંધપાત્ર વધારો કરી શકે છે.
ઇલેક્ટ્રોનિક ભાગો ઇલેક્ટ્રોનિક ઉત્પાદન માટે મૂળભૂત નિર્માણ બ્લૉક હોય છે. ઇલેક્ટ્રોનિક એસોસિએશન ઓફ ઇન્ડિયા  અનુસાર, ભારતમાં ઇલેક્ટ્રોનિક ભાગોનું બજાર વર્ષ 2015-16માં INR 68,342 કરોડ  હતું જે વર્ષ 2018-19માં વધીને INR 1,31,832 કરોડ  થયું છે. ઇલેક્ટ્રોનિક ભાગોનું સ્થાનિક ઉત્પાદન અંદાજે INR 63,380 કરોડ  મૂલ્યનું છે જેમાંથી અંદાજે INR 48,803 કરોડ  નો વપરાશ સ્થાનિક બજારમાં જ થાય છે.
RP
(Visitor Counter : 188
પ્રધાનમંત્રીનું કાર્યાલય
પ્રધાનમંત્રી શ્રીએ હેપ્પી લોસર પર શુભેચ્છાઓ પાઠવી
પ્રધાનમંત્રી શ્રી નરેન્દ્ર મોદીએ લોસરના અવસર પર તેમની શુભેચ્છાઓ અને શુભકામનાઓ આપી છે.
પ્રધાનમંત્રી શ્રી ટ્વીટ કર્યું;
"હેપ્પી લોસર" પર શુભકામનાઓ, જેની શરૂઆત થઈ છે અને લદ્દાખમાં નવા વર્ષ તરીકે ઉત્સાહ સાથે ચિહ્નિત થયેલ છે. આ વર્ષ, જે શરૂ થયું છે, દરેકના જીવનમાં ખુશીઓ અને સુખાકારી લઈને આવે. આ વર્ષમાં દરેકની મનોકામનાઓ પૂર્ણ થાય.”
YP/GP/JD
(